BREAKING Generalul iranian Soleimani și comandantul poliției irakiene au fost uciși într-un atac aerian comandat de Donald Trump. Iranul promite ”răzbunare cruntă”

Generalul iranian Qassem Soleimani și Abu Mahdi al-Muhandis, cel mai important comandant al poliției irakiene, au fost uciși, vineri, pe aeroportul din Bagdad, într-un atac aerian comandat chiar de președintele Donald Trump, transmite Reuters. Pentagonul a transmis că atacul a avut drept scop „descurajarea planurilor viitoare de atac iraniene”.

Qassem Soleimani era șeful forțelor de elită Gărzile Revoluționare și arhitectul răspândirii influenței militare a Iranului în Orientul Mijlociu, iar Abu Mahdi al-Muhandis era consilierul său.

Uciderea lui Soleimani marchează o escaladare dramatică a conflictului dintre Iran și SUA.

Ayatollahul Ali Khamenei, liderul suprem al Iranului, a transmis că va „răzbuna crunt” uciderea celor doi.